Diari Oficial de la Generalitat Valenciana


Sumari del DOGV 8621, del 27-08-2019 (2019/8291)

Informació pública de l'aprovació de l'informe ambiental i territorial estratègic de la modificació puntual del Pla general (modificació dotacional esportiu per educatiu/docent, parcel·les RDP-3, RDP-4 i RDP-5).
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8621

Data del DOGV
:   27-08-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/8291


Data del document
:   29-07-2019

Organisme emissor
:   Ajuntament de Canet d'en Berenguer

Tipus de document
:   Anunci

Descriptors 

:   * Canet d'en Berenguer
    * pla d'urbanisme
    * administració local

Informació pública de l'aprovació de l'informe ambiental i territorial estratègic de la modificació puntual del Pla general (modificació dotacional esportiu per educatiu/docent, parcel·les RDP-3, RDP-4 i RDP-5). [2019/8291]  
En compliment del que es disposa en l'article 51.7 de la Llei 5/2015, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, i en compliment del Decret d'Alcaldia número 2019-2347, de data 26 de juliol de 2019, es procedeix a la publicació de la resolució d'informe ambiental i territorial estratègic favorable en el procediment simplificat d'avaluació ambiental i territorial estratègica de la modificació del Pla general (modificació dotacional esportiu per educatiu/docent, parcel·les RDP-3, RDP-4 i RDP-5). L'informe ambiental i estratègic es troba inserit en el portal de transparència de l'Ajuntament de Canet d'en Berenguer: https://canetdenberenguer.sedelectronica.es/transparency/0bf8260a-3f45-453a-bc46-f2b86982bb9c/  
  
El tenor de la Resolució d'Alcaldia número 2019-2347, de data 26 de juliol de 2019, és el següent:  
«Vist l'expedient número 775/2019 instruït sobre modificació del Pla de general (modificació dotacional esportiu per educatiu/docent, parcel·les RDP-3, RDP-4 i RDP-5).  
Considerant que en la sessió ordinària celebrada el dia 11 d'abril de 2019, es va aprovar per unanimitat pel Ple de la Corporació sotmetre el document que conté l'esborrany del pla o programa i el document inicial estratègic a consultes de les administracions públiques afectades d'acord amb l'article 49.1, apartat d d'aquesta llei i persones interessades, per un termini de trenta dies hàbils, mitjançant la publicació d'anuncis en el Diari Oficial de la Generalitat Valenciana, en els taulers d'anuncis municipals i en la pàgina web de l'Ajuntament.  
  
Considerant el certificat de Secretaria de data 16.07.2019, en el qual fa constar que en el tauler d'anuncis i en la pàgina web de l'Ajuntament i en el Diari Oficial de la Generalitat Valenciana número 8549, de 16 de maig de 2019, es va publicar l'anunci pel qual es va aprovar en el Ple en sessió de data 11 d'abril de 2019, a l'efecte de l'avaluació ambiental i estratègica, acordar sotmetre el document que conté l'esborrany del Pla o programa i el document inicial estratègic de la modificació del Pla d'ordenació detallada (modificació dotacional esportiu per educatiu/docent, parcel·les RDP-3, RDP-4 i RDP-5) a consultes de les administracions públiques afectades d'acord amb l'article 49.1, apartat d de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana i a quantes persones, associacions, plataformes o col·lectius s'hagen pronunciat o aportat suggeriments en la fase prèvia a la redacció del pla o programa, per un termini de trenta dies hàbils. Així mateix es van dirigir consultes al Servei Territorial d'Urbanisme, a la Confederació Hidrogràfica del Xúquer, a la Direcció General de Medi natural i d'Avaluació Ambiental, a la Direcció General d'Ordenació del Territori, Urbanisme i Paisatge, al Servei Territorial d'Urbanisme i a la Conselleria d'Educació, Investigació, Cultura i Esport. Durant aquest període de consultes no s'han presentat al·legacions.  
  
Considerant que, d'acord amb el que es disposa en l'article 51.2 LOTUP, una vegada rebuts els pronunciaments de les administracions públiques afectades i persones interessades, o transcorregut el termini atorgat per a això, l'òrgan ambiental i territorial elaborarà i remetrà a l'òrgan promotor i a l'òrgan substantiu (el Ple) una resolució d'informe ambiental i territorial estratègic, per considerar, d'acord amb els criteris de l'annex VIII de la Llei 5/2014, de 25 de juliol, que el programa no té efectes significatius sobre el medi ambient i el territori, resolent-se l'avaluació ambiental i territorial estratègica pel procediment simplificat i indicant la procedència de la tramitació del programa.  
  
Considerant que, d'acord amb el que es disposa en l'article 48.c LOTUP, l'òrgan ambiental i territorial serà l'ajuntament del terme municipal de l'àmbit del planejament objecte de l'avaluació ambiental, sense perjudici de l'assistència i la cooperació de les diputacions provincials d'acord amb la legislació de règim local, en els següents casos:   
  
1. En els instruments de planejament urbanístic que afecten únicament i exclusivament l'ordenació detallada del sòl urbà definida en la present llei.  
Considerant que de l'articulat de la Llei 7/1985, de 2 d'abril, reguladora de les bases de règim local (LRBRL), resulta que la competència en matèria d'avaluació ambiental territorial i estratègica no està assignada a cap òrgan, per la qual cosa, sobre la base de la competència residual atorgada per l'article 21.1.s d'aquest text legal, és l'alcaldia presidència de la corporació, la que ostenta, en el present procediment, la condició d'òrgan ambiental i territorial municipal.  
Considerant l'informe ambiental i territorial estratègic favorable emés per l'arquitecta municipal de data 18.07.2019, per considerar, d'acord amb els criteris de l'annex VIII de la LOTUP, que la modificació puntual del PGOU de Canet d'en Berenguer de modificació de la qualificació de les parcel·les RDP-3, RDP-4 i RDP-5, per a obtenció de tres parcel·les PQD-1, PQD-2, i PQE-DOC-3, no té efectes significatius sobre el medi ambient i el territori, per la qual cosa no requereix un pla de seguiment d'aquests efectes, i per tant, el procediment d'avaluació simplificada és suficient per a això.  
Considerant el que es disposa en la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (d'ara endavant, LOTUP), la Llei 21/2013, de 9 de desembre, d'avaluació ambiental, la Llei 7/1985, de 2 d'abril, reguladora de les bases de règim local i altres disposicions de pertinent i general aplicació, resolc:  
  
Primer  
Emetre una resolució d'informe ambiental i territorial estratègic favorable en el procediment simplificat d'avaluació ambiental i territorial estratègica de la modificació del Pla general (modificació dotacional esportiu per educatiu/docent, parcel·les RDP-3, RDP-4 i RDP-5); tot això per considerar que no té efectes significatius sobre el medi ambient, d'acord amb els criteris de l'annex VIII de la LOTUP, i que correspon continuar la tramitació conforme amb el que es disposa en la LOTUP i en la legislació sectorial corresponent.  
  
Segon  
Donar compte de la present resolució al Ple de l'Ajuntament, com a òrgan substantiu.  
  
Tercer  
Ordenar la publicació de la present resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana (DOGV), i deixar constància que l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el DOGV, no s'ha aprovat la modificació puntual en termini de quatre anys des de la publicació. En tal cas, s'hauria d'iniciar novament el procediment d'avaluació ambiental i territorial estratègica.  
  
  
Quart  
La present resolució no serà susceptible de cap recurs, per no ser un acte definitiu en via administrativa, sense perjudici dels que, si escau, siguen procedents en via judicial contenciosa administrativa contra la disposició de caràcter general que haja aprovat el pla o programa, o bé, sense perjudici dels que siguen procedents en via administrativa contra l'acte, si escau, d'aprovació del pla o programa; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents (art. 51.7 LOTUP).  
Informa i proposa el tècnic de gestió encarregat, en disposa l'Alcaldia i en dona fe la Secretaria General, a Canet d'en Berenguer, el 26 de juliol de 2019.»  
  
Canet d'en Berenguer, 29 de juliol de 2019.- L'alcalde: Pere Joan Antoni Chordá.